Document ID: 32011D0422

РЕШЕНИЕ ЗА ИЗПЪЛНЕНИЕ 2011/422/ОВППС НА СЪВЕТА
от 18 юли 2011 година
за изпълнение на Решение 2010/603/ОВППС за по-нататъшни мерки в подкрепа на ефективното изпълнение на мандата на Международния наказателен трибунал за бивша Югославия (МНТБЮ)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 31, параграф 2 от него,
като взе предвид Решение 2010/603/ОВППС от 7 октомври 2010 г. за по-нататъшни мерки в подкрепа на ефективното изпълнение на мандата на Международния наказателен трибунал за бивша Югославия (МНТБЮ) (1), и по-специално член 2, параграф 1 от него,
като има предвид, че:
(1)
С Решение 2010/603/ОВППС Съветът прие мерки за замразяване на всички финансови средства и икономически ресурси, принадлежащи на физическите лица, изброени в приложението към него, които са били обвинени от Международния наказателен трибунал за бивша Югославия (МНТБЮ).
(2)
След предаването на г-н Ratko MLADIC на МНТБЮ на 31 май 2011 г. с цел предварително задържане, името му трябва да бъде премахнато от списъка в приложението към Решение 2010/603/ОВППС.
(3)
Списъкът в приложението към Решение 2010/603/ОВППС следва да бъде съответно изменен,
ПРИЕ НАСТОЯЩОТО РЕШЕНИЕ:
Член 1
Приложението към Решение 2010/603/ОВППС се заменя с приложението към настоящото решение.
Член 2
Настоящото решение влиза в сила в деня на приемането му.
Съставено в Брюксел на 18 юли 2011 година.

Labels: 13
18
11
5